शुतुरमुर्ग संसार का सबसे बड़ा पक्षी है। भाजपा भी संसार का सबसे बड़ा राजनीतिक दल है। शुतुरमुर्ग का अंडा भी बाकी सभी पक्षियों के अंडों में सबसे बड़ा होता है। भाजपा के वैचारिक-अंडे भी पिछले चार साल से बाकी तमाम वैचारिक-अंडों को मात दिए हुए हैं। शुतुरमुर्ग के पैरों में ऐसी जान होती है कि एक लात मारें तो शेर भी बिलबिला जाता है। भाजपा ने भी 2014 में विपक्ष को जब लात जमाई तो वह चारों खाने चित्त हो गया। शुतुरमुर्ग सबसे ऊंचा पक्षी है। सो, भाजपा पिछले चुनाव में सबसे ऊंची जगह पहुंच गई। शुतुरमुर्ग सबसे तेज़ दौड़ने वाला पक्षी है। सो, भाजपा भी ऐसी दौडी कि सब देखते रह गए।